**Polugodišnje izvješće o provedbi provedbenog programa Općine Lišane Ostrovičke za 2022. godinu**

Za razdoblje od 1. siječnja do 30. lipnja 2022. godine

Naziv nositelja izrade: OPĆINA LIŠANE OSTROVIČK

1. **PREGLED STANJA U UPRAVNOM PODRUČJU**

Na području Općine Lišane Ostrovičke (u nastavku Lišane) u analiziranom razdoblju dogodile su se promjene koje su pridonijele ubrzanju implementacije planiranih aktivnosti i mjera određenih provedbenim programom Općine Lišane Ostrovičke za razdoblje 2021. – 2025.

Provedbeni program Lišana je osmišljen na takav način da prati potrebe ali i mogućnosti općine. Prilikom preuzimanja mandata uvidjeli su se problemi i stara dugovanja koja su ograničavajući faktor realizacije svega planiranog, pa se u skladu s tim prilagođavaju mjere i aktivnosti i njihova provedba. Godišnji prihodi su puno manji od rashoda, što otežava realizaciju projekata u planiranom razdoblju.

Lišane su nastavile provoditi aktivnosti koje bi mogle imati najveći utjecaj na povećanje proračunskih prihoda. U tom smislu najveći resurs i prilika je poljoprivredno zemljište Bara koje je u završnoj fazi u kojoj se trebaju finalizirati započeti procesi izgradnje sustava navodnjavanja financiranog iz EU kohezijskog fonda i državnog proračuna. Lokalna braniteljska zadruga „Agro Lišane“ ima koncesiju nad državnim zemljištem na kojem je sustav navodnjavanja blizu realizacije.

Gospodarska zona na području općine je imovinsko pravno uređena ali na zemljištu na kojem se nalazi zona još nema korisnika. Plan je da se to zemljište da u zakup privatnicima kako bi se pokrenula gospodarska zona. Na zemljište je dovedena struja, voda i kao takvo je spremno za eventualne investicije. Također, zbog nepristupačnog terena u određenim dijelovima zone i njihove teške iskoristivosti za skladišta hale i sl., ona je zbog ekspozicije pogodna za iskorištavanje kroz obnovljive izvore energije i postavljanje solarnih panela. Trenutno je zona divlje odlagalište koje bi trebalo sanirati prije eventualnih ulaganja. U Lišanima djeluje 15 malih obrtnika koji se bave raznim djelatnostima ,a najvažnija djelatnost je poljoprivreda.

Najveće promjene stanja u upravnom području su se dogodile u pogledu prema budućim aktivnostima. Svi projekti o kojima se samo pričalo, sada se nastoje pripremiti kroz dokumentaciju kako bi bili spremni za natječaje i u tom smislu se dogodila najveća promjena i pomak. Dokaz tome su projekti aktivnosti oko vrtića, igrališta, dvorane i sl. gdje je bilo potrebno prvenstveno kvalitetno i pravodobno pripremiti dokumentaciju. Rješavanje imovinsko pravnih odnosa su prioritet. S aspekta upravljačke pozicije podigla se transparentnost općinskog tijela što nije bila praksa ranije. Također, pristupa se jako oprezno financijama zbog ograničenog budžeta, ali važno je za istaknuti da se unatoč krizi nije odustalo od socijalnih mjera i davanja prema stanovništvu i udrugama i poticanju održavanja kulturnih aktivnosti i svih dešavanja unutar općine. Nastoji se i educirati ljude kroz radionice i upoznavanje s mogućnostima koje oni eventualno imaju a za koje im Lišane mogu dati pravodobne informacije i savjetovanje.

Lišane se unatoč ograničenim proračunom bore za realizaciju i ostvarenje planiranih proračunskih stavki i trebale bi se izboriti za implementaciju svih planiranih projekata do kraja mandata. Općinska uprava je stekla određeno iskustvo kroz prijave projekata i sada to iskustvo želi iskoristiti kako bi rezultati u ovom mandatu bili što bliže ostvarenju svih aktivnosti i mjera koje su planirane.

1. **IZVJEŠĆE O NAPRETKU U PROVEDBI MJERA**

**Mjera 1.** U sklopu mjere 1. u svrhu unaprjeđenja lokalne prometne povezanosti, povećanja sigurnosti prometna i razvoja prometne mreže. Odobrena su sredstva za asfaltiranje i izgradnju nogostupa preko natječaja za izgradnju komunalne infrastrukture za nacionalne manjine, sredstva iznose ukupno 600.000,00 kn. Od Ministarstva regionalnog razvoja je dobiveno 350.000,00 kn i 120.000,00 kn od Ministartva graditeljstva i prostornog uređenja, a općina sufinancira projekt sa oko 150.000,00 kn. Sredstva su dobivena ali radovi još nisu krenuli. Planira se uređenje ceste prema crkvi Sv. Ante i u Ostrovici. Planiran je projekt od strane turističke zajednice za postavljanje turističkih tabli. Za zamjenu rasvjetnih tijela je napravljen glavni projekt i energetski pregled i sva dokumentacija je sprema na prijavu na HBOR.

**Mjera 2.** Za provedbu aktivnosti mjere 2. za očuvanje povijesno i kulturno značajnih objekata na području Općine u svrhu razvoja turističkih potencijala i poboljšanja kulturnog života i povećanje trajanja kulturnih dobara, unaprjeđenje turističkih potencijala i očuvanje identiteta planira se napraviti pristupne cesto do lokaliteta na kojima će se uređivati sadržaji. Plan je da se mjera u cijelosti pokrene do kraja godine.

**Mjera 3.** Provedba mjere 3 još nije započeta.

**Mjera 4.** Provedba mjere 4. u svrhu povećanja sadržaja za djecu i roditelje, unaprjeđenja dosadašnjih igrališta, ulaganje u odgoj i obrazovanje djece je provedena kroz sve planirane aktivnosti i utrošeno je 625.000,00 kn. Uređena je 1 igrališta preko natječaja APPRR-a u 100% iznos, a drugo igralište je financirano 90% od strane županije i 10% od strane općine. Mjera je provedena gotovo u cijelosti.

**Mjera 5.** Provedba mjere 5 još nije započeta. Planira se urediti info centar u objektu koji je dodjeljen Općini Lišane od strane Hrvatskih cesta, i planira se adaptacija prostora za potrebe zadruge.

**Mjera 6.** Provedba mjere 6još nije započeta. Planira se osnovati mjesni odbor u svrhu očuvanja općinske imovine.

**Mjera 7.** Provedba mjere 7. je ostvarena u smislu pripreme projektne dokumentacije, građevinske dozvole i svih potrebnih suglasnosti u svrhu osiguravanja dostupnosti sportsko rekreacijskih sadržaja i poticanja razvoja sporta i rekreacije. Utrošeno je 65 000.00 kn

**Mjera 8.** Provedba mjere 8 je u izvještajnom razdoblju ostvarena u planiranoj vrijednosti pokazatelja rezultata u 2 od 3 ključnih aktivnosti i uloženo je 32.443,20 kn kroz stipendije i sufinanciranje prijevoza učenika.

1. **DOPRINOS OSTVARENJU CILJEVA JAVNIH POLITIKA**

Iskustva prilikom prijave na same natječaje su jako važna i Lišane su tražile pojašnjenja za svaku neuspjelu prijavu na kojoj nisu prošli kako bi kod budućih prijava bili uspješniji, efikasniji i bolji. Taj način upravljanja će zasigurno donijeti bolje rezultate i povećati izglede na nadolazećim prijavama projekata. Tu Lišane vide priliku za napredak u ostvarenju ciljeva javnih politika.

Općina se trudi da bude otvorena prema stanovnicima u smislu podrške i pomoći u bilo kojem smislu a najviše u povezivanju s drugim akterima s kojima mogu uspješnije realizirati svoje vlastite ideje. U tom smislu Lišane nastoje biti javni servis svojim stanovnicima i dati im svu moguću podršku i pomoć koliko god je to moguće.

Jedinstveni upravni odjel čine načelnik, pročelnik, računovodstvo, administrativna referentica, komunalni redar i odgajateljica. Vijeće čini 7+1 član zbog 8. člana koji zastupa nacionalnu manjinu koja nije uspjela dobiti dovoljan broj glasova za vijeće ali je taj član dio vijeća prema zakonu jer je manjinama zajamčeno jedno mjesto u vijeću. Tako da je prisutna neobična situacija u kojoj vijeće ima parni broj vijećnika. Unatoč tome odluke se donose većinom jednoglasno i dinamika donošenja odluka nije narušena niti tom činjenicom niti političkim sastavom.

Unatoč pozitivnom feedbacku od strane posebno mlađeg stanovništva, oni ne vide pozadinski rad u općini, ali se Lišane nadaju da će to pokazati kroz realizaciju projekata. Stav općine je da potiče zajedništvo i ravnopravnost da bi se postigla konstruktivnost i donošenje ispravnih odluka. Praksa je da se nastoji realizirati projekte koji su trenutno provedivi i realni i to se za sada odrazilo na povećanju kvalitete života stanovništva kroz nekoliko provedenih aktivnosti i mjera. Lišane su mala sredina sa svojim specifičnostima i posebnostima i stav JUO je da se potiče zajedništvo što je vidljivo i odražava se na stanovnike koji imaju više povjerenja u rad općine. Ističe se sporost u rješavanju birokracije, primjerice rješavanja imovinsko pravnih odnosa, vlasništva i sl. što je velik problem koji utječe na sporost u rješavanju problema. Primjer je katastarska izmjera na području općine koja je provedena ali se i dalje čeka izlaganje kako bi se moglo aktivirati i ozakoniti zemljišta i s njima upravljati na korist svima kroz zalog za kredite ili prijavu na natječaje i sl. Nedostatak kanalizacije je problem koji se mora riješiti kako bi se zadovoljili minimalni kriteriji komunalne infrastrukture. Prioritet je i rješavanje problema vrtića, jer trenutno postoji samo igraonica s 5-satnim programom. Također školska dvorana je potrebna kako bi se podigli sadržaji u općini.

Bavljenje turizmom i ulaganje u ruralni turizam i poljoprivredu se ističu kao najveće prilike za Općinu Lišane Ostrovičke zbog blizine atraktivnih turističkih središta i značajnog prirodnog krajolika i izlaza na autoput. Obnovljivi izvori energije su također nešto što Lišane vide kao veliki potencijal (solarni paneli i vjetroelektrane).

Kroz mjeru „Unaprjeđenje putničkog prometa i održavanje javnih prometnica“ do sad, u ovom izvještajnom razdoblju radilo se na svim aktivnostima koje su predviđene u provedbenom razdoblju. Time se pridonijelo doprinosu strateškog cilja To je pridonijelo ostvarivanju ciljeva izgradnje otporne infrastrukture i promicanju uključive i održive industrijalizacije i poticanju inovacija.

Mjera „Izgradnja i uređenje društveno značajnih objekata“ u ovom izvještajnom razdoblju pridonijeti će očuvanju povijesno i kulturno značajnih objekata na području Općine u svrhu razvoja turističkih potencijala i poboljšanja kulturnog života, povećanje trajanja kulturnih dobara, unaprjeđenje turističkih potencijala i očuvanje identiteta. Time se doprinijelo strateškom cilju izgradnje otporne infrastrukture i promicanja uključive i održive industrijalizacije i poticanja inovacija, te ojačati gradove da budu uključivi, sigurni, otporni i održivi.

Mjera „Izgradnja i održavanje komunalne infrastrukture“ u ovoj mjeri se doprinosi razvoju komunalne infrastrukture za potrebe stanovnika kako bi se pridonijelo strateškom cilju osiguravanja dostupnosti i izgradnju otporne infrastrukture i održivog upravljanja.

Mjera „Briga o djeci“ kroz aktivnosti je započeta u više ključnih točaka koje pridonose ostvarivanju strateških ciljeva sigurnih, otpornih i održivih gradova te otporne infrastrukture kroz povećanje sadržaja za djecu i roditelje, unaprjeđenje dosadašnjih igrališta, ulaganje u odgoj i obrazovanje djece.

Mjera „Gospodarski razvoj“ provodi se kako bi se osiguralo povećanje turističke ponude i mogućnosti za razvoj OPG-a kao poticaj razvoju gospodarstva kako bi se ostvarila svrha osiguravanja održivih obrazaca potrošnje i proizvodnje.

Mjera „Razvoj lokalnog upravljanja“ je obuhvaćena ovom izvještajnom razdoblju za povećanje transparentnosti i uključivanje većeg broja stanovnika u procese donošenja odluka na lokalnoj razini kako bi se ostvario cilj promicanja mira i uključivog društva za održivi razvoj.

Mjera „Unaprjeđenje dostupnosti sportsko-rekreacijskih sadržaja“ konkretnim i izdašnim sredstvima provode se ključne aktivnosti koje doprinose promicanju mirnog i uključivog društva za održivi razvoj i osiguravanje dostupnosti sportsko rekreacijskih sadržaja i poticanje razvoja sporta i rekreacije.

Mjera „Poticaj obrazovanju i unaprjeđenje uvjeta za obrazovanje“ pridonosi podršci obrazovanju mladih i nadarenih s područja Općine da bi se osigurala svrha uključivog i pravednog obrazovanja za sve.